b'\n_START_ARTICLE_\nStureby-saken\n_START_PARAGRAPH_\nStureby-saken er et mord som skjedde den 6. juni 2009 i Sverige, da den 15-\xc3\xa5rige jenta Therese Johansson Rojo (f\xc3\xb8dt 17. juni 1993) ble kvalt til d\xc3\xb8de i en skog ved en hoppbakke ved Sockenplan utenfor Stockholm i Sverige. Stedet ligger inntil bydelen Stureby men tilh\xc3\xb8rer egentlig Enskedef\xc3\xa4ltet. Hun ble myrdet av to klassekamerater. De to 16 \xc3\xa5r gamle klassekameratene, en gutt og en pike, som til sist innr\xc3\xb8mmet \xc3\xa5 ha myrdet henne, ble arrestert den p\xc3\xa5f\xc3\xb8lgende dagen. Piken hadde planlagt \xc3\xa5 f\xc3\xa5 gutten til \xc3\xa5 utf\xc3\xb8re mordet via SMS-meldinger, telefonsamtaler og p\xc3\xa5 chatter p\xc3\xa5 Internett gjennom et par uker f\xc3\xb8r mordet fant sted.\n_START_SECTION_\nHendelsene den 6. juni 2009\n_START_PARAGRAPH_\nOm kvelden den 6. juni tok gutten Therese ut i skogen under et selskap som feiret at skolen var nesten ferdig. Han slo henne bakfra med en trestokk og kvalte henne deretter til d\xc3\xb8de. Gutten og piken som ble anklaget for mordet var et kj\xc3\xa6restepar og Therese Johansson Rojo hadde kysset gutten i et selskap i mai 2009. Mordet ble oppmuntret av hans venninne via tekstmeldinger og chatting p\xc3\xa5 Internett og han innr\xc3\xb8mmet mordet som ble utf\xc3\xb8rt for bevise hans kj\xc3\xa6rlighet og for \xc3\xa5 f\xc3\xa5 sin opprinnelige venninne tilbake.\n_START_SECTION_\nDommen\n_START_PARAGRAPH_\nP\xc3\xa5 grunn av mordernes unge alder fikk de to ten\xc3\xa5ringene tolv m\xc3\xa5neders frihetsber\xc3\xb8velse i et s\xc3\xa6rskilt omsorgshjem. Piken anket sin dom, noe som forsinket hennes dom inntil anken ble avgjort i rettssystemet. Begge ten\xc3\xa5ringene ble l\xc3\xb8slatt i l\xc3\xb8pet av sommeren 2011 etter dommen, men begges dommer ble p\xc3\xa5klaget av aktor._NEWLINE_Dommen har blitt heftig kritisert fra b\xc3\xa5de svensk media og store deler av befolkningen, og det er formulert opprop for \xc3\xa5 f\xc3\xa5 endret loven overfor unge forbrytere i Sverige ettersom den maksimale fengselsstraffen for unge er fire \xc3\xa5r i forvaring. Avisen Aftonbladet har satt i gang en kampanje kalt \xc2\xabGl\xc3\xb6m inte Therese\xc2\xbb den 12. juni 2009 som skal skaffe penger til hjelpeorganisasjonen Barnens r\xc3\xa4tt i samh\xc3\xa4llet, BRIS. Mordofferets familie st\xc3\xb8tter ogs\xc3\xa5 kampanjen. Mordet p\xc3\xa5 Therese Johansson Rojos var den mest omtalte mordsaken i Sverige i 2009.'